ฟิตไปไหน
โดย...ทีมข่าวการเงินโพสต์ทูเดย์
22 มิ.ย. 2559

โดย...ทีมข่าวการเงินโพสต์ทูเดย์ 
วันอาเซียน 6 ส.ค.นี้ ธนาคารซีไอเอ็มบี ไทย จะจัดปั่นจักรยาน One Ride One ASEAN ที่ จ.ราชบุรี ฉลองเป็นปีที่ 2 หลังจากปีก่อนจัดงานและได้รับการตอบรับอย่างดีทั้งจากลูกค้าและประชาชน
เมื่อสุดสัปดาห์ที่ผ่านมา “ดร.แซม” สุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร ลงทุนควงศรีภรรยา คุณหนิง ไปทดลองปั่นจักรยานสำรวจเส้นทางกันอย่างหวานแหววก่อนจะถึงวันแข่งจริง
ปีนี้ ดร.แซม จะลงปั่นระยะทาง 74 กิโลเมตร เลยซุ่มซ้อมพร้อมคุณหนิงมานานหลายเดือน เนื่องจากปีนี้พิเศษสุด “เต็งกู ดาโต๊ะ ศรี ซาฟรูล เต็งกู อับดุล อาซิส” ประธานเจ้าหน้าที่บริหาร กลุ่มซีไอเอ็มบี ที่จะยกทีมมาร่วมปั่นด้วย เพื่อความสมบูรณ์แบบ ดร.แซม เลยต้องไปควบคุมทุกอย่างด้วยตัวเอง
คาดว่าก่อนวันจริง ดร.แซม อาจได้ไปซ้อมปั่นอีกรอบฟิตขนาดนี้ไม่ได้เหรียญก็ให้มันรู้ไป